Sepuluh Rukun

**Sepuluh Rukun**, atau **Dekalog**, merupakan satu senarai perintah agama, yang menurut tradisi Bible, disampaikan oleh Tuhan kepada Musa di Gunung Sinai dalam bentuk dua loh batu. Kandungannya diamalkan oleh Yahudi dan Kristian.

Frasa "Sepuluh Rukun" secara umumnya merujuk kepada perenggan yang sama dalam Keluaran 20:2-17 dan Ulangan 5:6 – 21, tetapi digunakan oleh seseorang untuk merujuk sesuatu yang dipanggil "Upacara Dekalog" daripada Keluaran 34. Rencana ini adalah berkaitan yang pertama itu.

## Teks Sepuluh Rukun

Senarai berikut ialah Sepuluh Rukun seperti yang diberikan dalam ayat-ayat dalam dua buah kitab Bible, Keluaran 20:2-17 dan Ulangan 5:6 – 21.  Ayat-ayat ini diberikan dalam bahasa Inggeris di bawah, menggunakan terjemahan dan format Versi Piawai Diulang kaji Baru.  Pebagai agama dan kumpulan denominasi megumpulkan rukun secara berlainan; lihat bahagian Pecahan rukun untuk keterengan yang lebih rinci.

### Pecahan rukun
Perenggan rukun dalam Keluaran mengandungi lebih daripada sepuluh pernyataan, menjadkan 14 atau 15 kesemuanya. Walau bagaimanapun, Bible sendiri menyatakannya "10", menggunakan frasa Ibrani *ʻaseret had'varim*—iaitu *10 kata-kata*, *pernyataan* atau *perkara.* Pelbagai agama membahagi rukun tersebut dengan cara yang berbeza. Jadual tersebut adalah perbezannya.




## Pemahaman Islam

Dalam Islam Nabi Musa adalah salah seorang nabi Allah. Walau bagaimanapun, Islam turut mengajarkan bahawa kandungan teks yang terdapat dalam Taurat dan Injil telah dicemari disebabkan kecuaian dan kepentingan. Di sebalik pencemaran itu, pesanan daripada Taurat dan Injil masih terdapat dalam Quran dalam bentuk yang hampir serupa. Walaupun Sepuluh Rukun tidak disebut di dalam al-Quran, tetapi kandungannya terdapat di dalam ayat Quran (Rukun mengikut turutan): 

# "...sesungguhnya tiada Tuhan yang berhak disembah melainkan Allah."(47:19) 
# "Wahai Tuhanku! jadikanlah negeri Mekah ini negeri yang aman dan jauhkanlah daku dan anak-anakku dari perbuatan menyembah berhala." (14:35)
# "Dan janganlah kamu jadikan (nama) Allah dalam sumpah kamu sebagai benteng yang menghalangi kamu daripada berbuat baik dan bertakwa, serta mendamaikan perbalahan antara sesama manusia." (2:224)
# "Wahai orang-orang yang beriman! Apabila diserukan azan (bang) untuk mengerjakan sembahyang pada hari Jumaat, maka segeralah kamu pergi (ke masjid) untuk mengingati Allah (dengan mengerjakan sembahyang jumaat) dan tinggalkanlah berjual beli (pada saat itu)..." (62:9) Sabat dihapuskan dengan penurunan Quran. Orang Islam diberitahu di dalam al-Quran bahawa Sabat (Sabtu) hanya diperintahkan bagi kaum Yahudi. (16:124) Tuhan, walau bagaimanapun, memerintahkan orang Islam untuk bersegera dan meninggalkan urusan untuk menghadiri ibadah sembahyan Jumaat. Mereka boleh meneruskan urusan kemudian pada hari tersebut.
# "....hendaklah engkau berbuat baik kepada ibu bapa. Jika salah seorang dari keduanya atau kedua-duanya sekali, sampai kepada umur tua dalam jagaan dan peliharaanmu, maka janganlah engkau berkata kepada mereka (sebarang perkataan kasar) sekalipun perkataan "Ha" dan janganlah engkau menengking menyergah mereka, tetapi katakanlah kepada mereka perkataan yang mulia." (17:23)
# "....sesiapa yang membunuh seorang manusia dengan tiada alasan yang membolehkan membunuh orang itu atau (kerana) melakukan kerosakan di muka bumi, maka seolah-olah dia telah membunuh manusia semuanya." (5:32) 
# "Dan janganlah kamu menghampiri zina, sesungguhnya zina itu adalah satu perbuatan yang keji dan satu jalan yang jahat." (17:32)
# "Dan orang lelaki yang mencuri dan orang perempuan yang mencuri maka (hukumnya) potonglah tangan mereka sebagai satu balasan dengan sebab apa yang mereka telah usahakan, (juga sebagai) suatu hukuman pencegah dari Allah dan (ingatlah) Allah Maha Kuasa, lagi Maha Bijaksana. " (5:38)
# "...janganlah kamu (wahai orang-orang yang menjadi saksi) menyembunyikan perkara yang dipersaksikan itu dan sesiapa yang menyembunyikannya, maka sesungguhnya dia adalah orang yang berdosa hatinya dan (ingatlah), Allah sentiasa Mengetahui akan apa yang kamu kerjakan" (2:283) 
# "Dan janganlah engkau menujukan pandangan kedua matamu dengan keinginan kepada apa yang telah Kami berikan kepada beberapa golongan dari mereka yang kafir itu menikmatinya, yang merupakan keindahan kehidupan dunia ini, untuk Kami menguji mereka padanya; sedang limpah kurnia Tuhanmu di akhirat lebih baik dan lebih kekal." (20:131)

Juga boleh diperhatikan dalam surah ke-17, "Al-Israa" ("Perjalanan Malam"), ayat 22-37, Quran memberikan satu set ketetapan moral bahawa "antara ajaran yang bijaksana, yang Tuhanmu telah berikan kepada kamu" boleh dikategorikan dalam sepuluh bilangan. Hendaklah diingat ayat ini tidak dianggap oleh sarjana Islam sebagai bahagian lain daripada ajaran akhlak dalam al-Quran, mahupun sebagai ganti kepada yang lain.
# **Sembah hanya satu Tuhan:** *Janganlah engkau adakan tuhan yang lain bersama Allah (dalam ibadatmu), kerana akibatnya engkau akan tinggal dalam keadaan tercela dan kecewa dari mendapat pertolongan.*. (17:22) 
# **Berbaiklah, hormati dan merendah diri kepada ibu bapa:** *Dan Tuhanmu telah perintahkan, supaya engkau tidak menyembah melainkan kepadaNya semata-mata dan hendaklah engkau berbuat baik kepada ibu bapa. Jika salah seorang dari keduanya atau kedua-duanya sekali, sampai kepada umur tua dalam jagaan dan peliharaanmu, maka janganlah engkau berkata kepada mereka (sebarang perkataan kasar) sekalipun perkataan "Ha" dan janganlah engkau menengking menyergah mereka, tetapi katakanlah kepada mereka perkataan yang mulia (yang bersopan santun). (17:23) Dan hendaklah engkau merendah diri kepada keduanya kerana belas kasihan dan kasih sayangmu dan doakanlah (untuk mereka, dengan berkata): "Wahai Tuhanku! Cucurilah rahmat kepada mereka berdua sebagaimana mereka telah mencurahkan kasih sayangnya memelihara dan mendidikku semasa kecil."* (17:24) 
# **Janganlah kedekut atau membazir dalam perbelanjaan:** *Dan berikanlah kepada kerabatmu dan orang miskin serta orang musafir akan haknya masing-masing dan janganlah engkau membelanjakan hartamu dengan boros yang melampau.* (17:26) *Sesungguhnya orang-orang yang boros itu adalah saudara-saudara Syaitan, sedang Syaitan itu pula adalah makhluk yang sangat kufur kepada Tuhannya.* (17:27) *Dan jika engkau terpaksa berpaling tidak melayani mereka, kerana menunggu rezeki dari Tuhanmu yang engkau harapkan, maka katakanlah kepada mereka kata-kata yang menyenangkan hati.* (17:28) *Dan janganlah engkau jadikan tanganmu terbelenggu di lehermu dan janganlah pula engkau menghulurkannya dengan sehabis-habisnya, kerana akibatnya akan tinggallah engkau dengan keadaan yang tercela serta kering keputusan.* (17:29) 
# **Jangan terlibat dalam 'pembunuhan' kerana takut kebuluran:** *Dan janganlah kamu membunuh anak-anak kamu kerana takutkan kepapaan; Kamilah yang memberi rezeki kepada mereka dan kepada kamu. Sesungguhnya perbuatan membunuh mereka adalah satu kesalahan yang besar.* (17:31)
# **Jangan lakukan perzinaan:** *Dan janganlah kamu menghampiri zina, sesungguhnya zina itu adalah satu perbuatan yang keji dan satu jalan yang jahat (yang membawa kerosakan).* (17:32)
# **Jangan membunuh sesuka hati:** *Dan janganlah kamu membunuh diri seseorang manusia yang diharamkan oleh Allah membunuhnya kecuali dengan alasan yang benar dan sesiapa yang dibunuh secara zalim, maka sesungguhnya Kami telah menjadikan warisannya berkuasa menuntut balas. Dalam pada itu, janganlah dia melampau dalam menuntut balas bunuh itu, kerana sesungguhnya dia adalah mendapat sepenuh-penuh pertolongan (menurut hukum Syarak). * (17:33)
# **Prihatin terhadap anak-anak yatim:** *Dan janganlah kamu menghampiri harta anak yatim melainkan dengan cara yang baik (untuk mengawal dan mengembangkannya), sehingga dia baligh (dewasa, serta layak mengurus hartanya dengan sendiri)...*(17:34)
# **Mengotakan janji:** *...dan sempurnakanlah perjanjian (dengan Allah dan dengan manusia), sesungguhnya perjanjian itu akan ditanya.* (17:34)
# **Berlaku jujur dan adil dalam perhubungan:** *Dan sempurnakanlah sukatan apabila kamu menyukat dan timbanglah dengan timbangan yang adil. Yang demikian itu baik (kesannya bagi kamu di dunia) dan sebaik baik kesudahan (yang mendatangkan pahala di akhirat kelak).* (17:35)
# **Janganlah bongkak:** *Dan janganlah engkau mengikut apa yang engkau tidak mempunyai pengetahuan mengenainya; sesungguhnya pendengaran dan penglihatan serta hati, semua anggota-anggota itu tetap akan ditanya tentang apa yang dilakukannya.* (17:36) *Dan janganlah engkau berjalan di bumi dengan berlagak sombong, kerana sesungguhnya engkau tidak akan dapat menembusi bumi dan engkau tidak akan dapat menyamai setinggi gunung-ganang.* (17:37)

## Rujukan

## Bacaan lanjutan
* 
*  http://the10com.org/index.html
* .
* 
* 
* 
* 
* 
* 
* 

## Pautan luar

* Ten Commandments: *Ex. 20* version (text, mp3), *Deut. 5* version (text, mp3) in The Hebrew Bible in English by Jewish Publication Society, 1917 ed.